Document ID: 32008R0676

KOMISJONI MÄÄRUS (EÜ) nr 676/2008,
16. juuli 2008,
millega registreeritakse kaitstud päritolunimetuste ja kaitstud geograafiliste tähiste registris teatavad nimetused (Ail de la Drôme (KGT), Všestarská cibule (KPN), Slovenská bryndza (KGT), Ajo Morado de Las Pedroñeras (KGT), Gamoneu ehk Gamonedo (KPN), Alheira de Vinhais (KGT), Presunto de Vinhais ehk Presunto Bísaro de Vinhais (KGT))
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
ning arvestades järgmist:
(1)
Kooskõlas määruse (EÜ) nr 510/2006 artikli 6 lõike 2 esimese lõiguga ja vastavalt artikli 17 lõikele 2 avaldati Euroopa Liidu Teatajas (2) Prantsusmaa taotlus registreerida nimetus „Ail de la Drôme”, Tšehhi Vabariigi taotlus registreerida nimetus „Všestarská cibule”, Slovakkia taotlus registreerida nimetus „Slovenská bryndza”, Hispaania taotlus registreerida nimetused „Ajo Morado de Las Pedroñeras” ja „Gamoneu” ehk „Gamonedo” ning Portugali taotlus registreerida nimetused „Alheira de Vinhais” ja „Presunto de Vinhais” ehk „Presunto Bísaro de Vinhais”.
(2)
Kuna määruse (EÜ) nr 510/2006 artikli 7 kohaselt ei ole komisjonile esitatud ühtegi vastuväidet, tuleb kõnealused nimetused registreerida,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud nimetused registreeritakse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuli 2008

Labels: 3
18
17